Nobody Home

„Nobody Home“ — ინგლისური პროგრესული როკ-ჯგუფ პინკ ფლოიდის სიმღერა. იგი შეტანილია 1979 წლის ორმაგ ალბომში The Wall. სიმღერაში პერსონაჟი პინკ ფლოიდი აღწერს გამოგონილი კედლის მიღმა განმარტოვების მდგომარეობას. არავინ ჰყავს, რომ ესაუბროს და ირგვლივ მხოლოდ თავისი სამფლობელოა. სიმღერაში აღწერილია გრძნობა, რომელიც ჯგუფის ვოკალისტ, ბასისტ და სიმღერების ავტორ როჯერ უოტერსს დაეუფლა 1977 წლის ტურნეს დროს, როდესაც პინკ ფლოიდი კონცერტებს სტადიონებზე ატარებდა. გარდა ამისა, სიმღერაში არის მინიშნებები პინკ ფლოიდის ყოფილ წევრ სიდ ბარეტზე. კომპოზიცია დაიწერა დევიდ გილმორის, როჯერ უოტერსის და თანაპროდიუსერ ბობ ეზრინის კამათის შემდეგ, როდესაც ეზრინმა და გილმორმა უოტერსს მოსთხოვეს სტუდიაში კიდევ ერთი სიმღერის მოტანა. ორი დღის შემდეგ როჯერმა „Nobody Home“ მოიტანა, რომელიც The Wall-ისთვის დაწერილი უკანასკნელი სიმღერა იყო. ალბომის 30 წლიანი იუბილეს აღსანიშნავად მომზადებულ გადაცემა In the Studio with Redbeard-ის სპეციალურ გამოშვებაში გილმორმა ახსენა, რომ "Nobody Home" ალბომზე მისი ერთ-ერთი საყვარელი სიმღერა იყო. სიმღერაში უკანა ფონზე ჟღერს ფრაზები ამერიკული სიტკომიდან „Gomer Pyle, U.S.M.C.“, რაც კავშირშია სტრიქონთან: I got thirteen channels of shit on the TV to choose from მე მაქვს ასარჩევად 13 სულელური ტელეარხი სიმღერის დიდი ნაწილი აღწერს სიდ ბარეტის შეშლილობას, რომელიც 1967 წელს დაიწყო. დოკუმენტურ ფილმში Behind The Wall დევიდ გილმორი ამბობს, რომ იგი აღწერს ტურნეს დროს მრავალი როკ-მუსიკოსის მდგომარეობას. თუმცა აღსანიშნავია ტექსტი: I got nicotine stains on my fingers I got a silver spoon on a chain Got a grand piano to prop up my mortal remains ჩემს თითებზე ნიკოტინის ლაქებია ვერცხლის კოვზი პატარა ჯაჭვზე მიკიდია მე მაქვს როიალი, რათა ჩემი მკვდარი ნარჩენები შევაკავო რაც, როგორც ამბობენ, ეხება პინკ ფლოიდის კლავიშისტ რიჩარდ რაიტს, რომელიც იმ პერიოდში კოკაინის მომხმარებელი იყო. სიმღერა მოულოდნელად მთავრდება უკანასკნელი სტრიქონებით: I got a pair of Gohill's boots and I've got, fading roots მე „გოჰილზის“ ფეხსაცმლის წყვილი მაქვს და ჩემი ფესვები ხმება... პინკ ფლოიდის 1980-1981 და როჯერ უოტერსის 2010-2013 წლების ტურნეების (და კონცერტის The Wall Live in Berlin) დროს სცენაზე აგებულ კედელში ჩანდა სასტუმროს ნომერი, რომელშიც როჯერი (რომელიც პინკს განასახიერებდა) იჯდა და სატელევიზიო არხებს რთავდა. კონცერტზე The Wall Live in Berlin შესრულებული ვერსია განსხვავდება ყველა დანარჩენისგან იმით, რომ მეორე სტროფთან ერთად კომპოზიციას დასარტყმელი საკრავების რიტმი დაემატა, ისევე, როგორც სოლო ელექტრონულ გიტარაზე. დევიდ გილმორი — ბას-გიტარა როჯერ უოტერსი — ვოკალი, VCS3 რიჩარდ რაიტი — სინთეზატორი Prophet-5 აგრეთვე: ბობ ეზრინი – ფორტეპიანო ნიუ-იორკის სიმფონიური ორკესტრი ჯეზ კოლმენის მიერ არანჟირებული ორკესტრული ვერსია, შესრულებული ლონდონის ფილარმონიული ორკესტრის მიერ (დირიჟორი - პიტერ სკოულზი), შეტანილია 1995 წლის ინსტრუმენტულ ალბომზე Us and Them: Symphonic Pink Floyd. სიმღერის ვერსია სრულდებოდა ჯგუფ Metric-ის მიერ, 2009 წლის ალბომის Fantasies მხარდასაჭერ 2011 წლის ტურნეს ფარგლებში. ალბომზე Back Against the Wall კომპოზიციას ასრულებს რიკ უეიკმენი. ფიტჩი, ვერნონ; რიჩარდ მეიონი (2006). Comfortably Numb: A History of The Wall 1978–1981. ფიტჩი, ვერნონ (2005). The Pink Floyd Encyclopedia (მესამე გამოცემა). ISBN 1-894959-24-8. სიმღერის ტექსტი[დაარქივებული] საიტზე MetroLyrics ↑ სტრონგი, მარტინ ჩ. (2004). The Great Rock Discography, მეშვიდე, ედინბურგი: Canongate Books, გვ. 1177. ISBN 1-84195-551-5.  ↑ მებეტი, ენდი (1995). The Complete Guide to the Music of Pink Floyd. ლონდონი: Omnibus Press. ISBN 0-7119-4301-X.  ↑ 3.0 3.1 3.2 3.3 Janovitz, Bill. Nobody Home - Pink Floyd : Listen, Appearances, Song Review. AllMusic. ციტირების თარიღი: 13 August 2012. ↑ Schaffner, Nicholas (2005). „Pigs on the Wing“, Saucerful of Secrets: The Pink Floyd Odyssey, New, London: Helter Skelter, გვ. 219. ISBN 1-905139-09-8.  ↑ 5.0 5.1 5.2 5.3 5.4 Fitch and Mahon, p. 94. ↑ Nobody Home by Metric Concert Statistics. setlist.fm. ციტირების თარიღი: 13 August 2012. ↑ Pink Floyd's The Wall tribute დაარქივებული 2011-09-29 საიტზე Wayback Machine. , The Rock Radio, 2005.